Teemu Tainio (vas.) ja Robin Lod, Valtteri Moren ja Veli Lampi juhlivat jatkopaikaa UCL-karsinnassa.

Teemu Tainio (vas.) ja Robin Lod, Valtteri Moren ja Veli Lampi juhlivat jatkopaikaa UCL-karsinnassa. Lehtikuva

HJK:n ja Apoelin Mestarien liiga –karsintaottelu on nähtävissä Yle TV2:ssa ja Areenassa, sekä kuultavissa Yle Puheella.

Katso ottelu Areenasta

Kuuntele ottelu Yle Puheesta

HJK:n taival eurokentillä jatkuu keskiviikkona Mestarien liigan kolmannen karsintakierroksen ensimmäisellä osaottelulla. Helsingissä käytävä kamppailu on näillä näkymin jo ennakkoon loppuunmyyty, mutta Yle tarjoaa mahdollisuuden seurata ottelua suorana lähetyksenä.

Ensimmäinen osaottelu esitetään suorana Yle TV2:ssa ja Yle Areenassa klo 18.50 alkaen, sekä radiossa Yle Puheella kello 19 alkaen. Ottelun selostaa televisiossa Antti Ennekari ja ruotsiksi Janne Isaksson. Radiossa selostajana toimii Petri Viljanen ja kommentaattorina Erkka V. Lehtola.

– Lipunmyynti ja kiinnostus peleihin on ollut erinomaista, ja hienoa että Ylen kautta peli nähdään suorana sekä kansallisella kanavalla että Kyproksella, sanoo HJK:n toimitusjohtaja Aki Riihilahti.

HJK raivasi toisella karsintakierroksella tieltään makedonialaisen Rabotnickin. Ottelupari ratkesi Helsingissä yli 10 000 katsojan edessä HJK:n 2-1-voittoon.

Kyproslainen Apoel on maansa 23-kertainen mestari, joka eteni kaksi vuotta sitten Mestarien liigassa puolivälieriin asti. Seura on osallistunut myös Eurooppa-liigan lohkovaiheeseen.